पलक तिवारी बोलीं- लड़कियों को पूरे कपड़े पहनने जरूरी; सलमान सर को सिक्योरिटी की चिंता रहती है
Kisi Ka Bhai Kisi Ki Jaan Cast - Bollywood Actress Palak Tiwari Shares Experience Of Working With Salman Khan. एक्ट्रेस पलक तिवारी जल्द ही सलमान खान की फिल्म किसी का भाई किसी की जान में नजर आने वाली हैं। अब एक रिसेंट इंटरव्यू में उन्होंने सलमान खान के साथ काम करने का एक्सपीरिएंस शेयर किया है।
एक्ट्रेस पलक तिवारी जल्द ही सलमान खान की फिल्म 'किसी का भाई किसी की जान' में नजर आने वाली हैं। अब एक रिसेंट इंटरव्यू में उन्होंने सलमान खान के साथ काम करने का एक्सपीरिएंस शेयर किया है। पलक का कहना है कि सलमान की फिल्मों के सेट पर कुछ कायदे कानून होते हैं, जिसका पालन सभी को करना होता है।
वहां लड़कियों के लिए ज्यादा खुले कपड़े पहनना वर्जित है। पलक के मुताबिक, सलमान हमेशा यही चाहते हैं कि लड़कियां ऐसे कपड़े पहने जिससे वे खुद को सुरक्षित महसूस करें।
'छोटे गले के कपड़े पहनने को मना करते हैं सलमान सर'
मशहूर टीवी एक्ट्रेस श्वेता तिवारी की बेटी पलक तिवारी इन दिनों काफी चर्चा में हैं। हार्डी संधू की 'बिजली-बिजली' सॉन्ग से फेमस हुईं पलक अब सलमान खान के साथ बिग बॉलीवुड डेब्यू करने जा रही हैं। इससे पहले वो सलमान और आयुष शर्मा की फिल्म अंतिम में बतौर असिस्टेंट डायरेक्टर काम कर चुकी हैं।
अब हाल ही में सिद्धार्थ कनान के साथ एक इंटरव्यू में पलक ने कहा, 'सलमान सर के सेट पर कोई भी लड़की लो नेकलाइन वाले कपड़े नहीं पहन सकती। सलमान सर ट्रेडिशनल सोच के इंसान हैं। वो सेट पर सभी लड़कियों से कहते हैं कि तुम्हें जो पहनना है पहनो, लेकिन हमेशा अपनी सुरक्षा बना के रखो।
सलमान सर हमेशा सेट पर काम कर रही लड़कियों की सिक्योरिटी को लेकर चिंतिंत रहते हैं। सलमान सर के मुताबिक, फिल्म का सेट कोई प्राइवेट प्लेस नहीं है, यहां काफी सारे लोग काम करते हैं, आप सभी पर भरोसा नहीं कर सकते हैं।'
'फुल कपड़े पहन कर सेट पर जाना पड़ता है'
पलक ने आगे कहा, 'जब मैं फुल कपड़े पहन कर बाहर निकलती थीं, तो मेरी मां पूछती हैं कि इतने कपड़े पहन कर कहां जा रही हो। मेरा जवाब यही होता है कि मैं सलमान सर के सेट पर जा रही हूं। फिर मां भी खुश हो जाती हैं। सलमान सर यही कहते हैं 'मेरी लड़कियों ( उनके साथ काम रही एक्ट्रेसेस) को प्रॉपर कपड़े पहनने चाहिए।'
34 साल के करियर में एक भी किसिंग सीन नहीं दिया
सलमान खान के बारे में एक बात फेमस है कि वो फिल्मों में नग्नता और अश्लीलता के बिल्कुल खिलाफ होते हैं। अपने 34 साल के करियर में उन्होंने पर्दे पर कोई भी किसिंग सीन नहीं दिया है।
सलमान अक्सर ये बात कहते हैं कि वो फैमिली को ध्यान में रखकर फिल्में बनाते हैं। वो चाहते हैं कि उनकी फिल्में बच्चों से लेकर बूढ़े-बुजुर्ग सभी उम्र के लोग देखें। अब पलक की बात से स्पष्ट हो गया है कि वो रियल लाइफ में भी एक्सपोजर से चिढ़ते हैं।
फिल्में चलाने के लिए कभी वल्गैरिटी का सहारा नहीं लिया
अभी कुछ दिन पहले एक इवेंट में सलमान ने फिल्मों और वेब सीरीज में बढ़ती अश्लीलता के बारे में स्टेटमेंट दिया था। सलमान ने कहा कि ओटीटी प्लेटफॉर्म्स से वल्गैरिटी खत्म होनी चाहिए। उनका मानना है कि ओटीटी प्लेटफॉर्म्स पर भी सेंसरशिप होनी चाहिए।
सलमान ने कहा कि आज कल 15-16 साल के बच्चे तक ऐसे कंटेंट देख रहे हैं। भाईजान के मुताबिक वो 1989 से फिल्म इंडस्ट्री में काम कर रहे हैं, लेकिन अपनी फिल्म चलाने के लिए उन्हें कभी ये सब नहीं करना पड़ा।
मेकर्स को वल्गर कंटेंट बनाने से बचना चाहिए
सलमान का कहना है कि भारत जैसे देश में इतनी वल्गर फिल्में नहीं बनानी चाहिए। ऐसा नहीं है कि सिर्फ ये सब दिखाने से ही लोग आपकी फिल्में देखेंगे। अगर कंटेंट अच्छा रहा तो व्यूअरशिप और बढ़ेगा। सलमान का कहना है कि अगर कोई छोटी बच्ची ये सब कंटेंट देखे तो उसके दिमाग पर क्या प्रभाव पड़ेगा। इसलिए मेकर्स को ऐसे वल्गर कंटेंट बनाने से बचना चाहिए।
